આરબીઆઈ દ્વારા જિલ્લા સહકારી બેન્કોમાં જૂની નોટના એક્સચેન્જ પર પ્રતિબંધ મૂક્યો છે. તેના પગલે ગુજરાતમાં 1300 થી વધુ જિલ્લા સહકારી બેન્કોમાં આજથી જૂની નોટો બદલવાનું કામ બંધ થયું છે. આ અંગે વિરોધ વ્યક્ત કરતા ભાજપન સાંસદ અને સહકારી બેંકના અગ્રણી વિઠ્ઠલ રાદડિયાએ જણાવ્યું હતું કે આ નિર્ણય ખેડૂતોના હિતમાં નથી. એટલું જ નહીં આ માટે રાદડિયાએ આંદોલનની ચીમકી પણ ઉચ્ચારી હતી. ઉલ્લેખનીય છે કે આરબીઆઈને ફરિયાદ મળી હતી કે સહકારી બેન્કમાં ખેડૂતોને જૂની નોટ બદલી આપવાને બદલે કાળા નાણાંને ધોળા કરવાની ગેમ ચાલી રહી છે જેથી આરબીઆઈએ નોટો નહીં બદલી આપવાનો આદેશ કર્યો છે.